Хаця назіранні ў нашай краіне Чырвонай чаплі (Ardea purpurea) - гл. верхні здымак - ужо не назавеш сенсацыйнымі, аднак тое, што Віктар Кулік знайшоў на рыбгасе “Волма” на прыканцы ліпеня маладую птушку, якая хутчэй за ўсё ўвесь месяц пратрымалася там, а на іншым рыбгасе, больш па паўднёвы усход, 29.08 адзначыў ажно 2 маладыя чырвоныя чаплі, канешне, прыемна ўражвае. Дзякуючы яго першай знаходцы многія мінскія бёрдуотчары дадалі гэты рэдкі від у свой спіс.